Smáræði og vinnustofuopnun í Stykkishólmi Mikið var um dýrðir í hjarta Stykkishólmsbæjar á laugardaginn . Þá opnaði Ingibjörg H. Ágústsdóttir nýja vinnustofu sína í gamla verslunarhúsnæði Tang & Riis við Aðalgötu 1 í Stykkishólmi og á sama tíma var ljósmyndasýning Önnu Sigríðar Melsteð opnuð í kjallara hússins . Sýning Önnu Sigríðar nefnist Smáræði og er um að ræða hennar fyrstu sýningu . Sjálf hefur hún fengist við ljósmyndun í mörg ár og einnig unnið sjálfstætt á vettvangi margmiðlunar . Myndefni sýningarinnar er frá síðustu fjórum árum og bera mjög keim af því sem ber fyrir sjónir á Snæfellsnesi og á Breiðafirði . Sýningin stendur yfir fram til 30. desember og er hún opin frá miðvikudögum til sunnudaga frá kl. 13 - 17 . Nánari upplýsingar má opnunartíma má finna á heimasíðu Ingibjargar , www.bibi.is